**Komponent 9 – Osobitné zmluvné ustanovenia vyplývajúce z čl. 6 Zmluvy o PPM, z ktorých vyplývajú pre Prijímateľa povinnosti vo vzťahu k Vykonávateľovi**

* **Osobitné ustanovenia v prípade výzvy 09I01-03-V01**

Povinnosť podľa Čl. 6, ods. 6.1 písm. i) Zmluvy o PPM: **neexistencia odporúčania experta nepokračovať vo financovaní Projektu vyplývajúceho z priebežného (midterm) hodnotenia** podľa článku 6 odsek 6.6 Zmluvy o poskytnutí prostriedkov mechanizmu, t. j. potrebné, aby mal Vykonávateľ z výsledku priebežného (midterm) hodnotenia za preukázané, že je možné vo financovaní Projektu pokračovať.

V súlade s článkom 6.5 písm. Zmluvy o PPPM je **Prijímateľ povinný** a zároveň sa zaväzuje:

1. v súlade s **výzvou** najneskôr k **ukončeniu vecnej realizácie Projektu** dosiahnuť **výstupy Projektu (Deliverables)** podľa Prílohy č. 3 **Zmluvy o PPM** vychádzajúce z **Kladne posúdenej** **žiadosti o** **prostriedky mechanizmu** a vyvinúť maximálne úsilie na dosiahnutie **míľnikov (milestones) Projektu**,
2. **počas Realizácie Projektu zniesť výkon priebežného (midterm) hodnotenia zabezpečeného Vykonávateľom** zameraného na posúdenie dosahovania míľnikov (milestones) a výstupov Projektu (Deliverables) v súlade s **Výzvou a zároveň poskytnúť Vykonávateľovi všetku potrebnú súčinnosť pri výkone tohto hodnotenia** a v súvislosti s ním.

Priebežné hodnotenie projektu vykoná expert vybraný Vykonávateľom, a to v polovici doby realizácie projektu[[1]](#footnote-1).

Porušenie povinností podľa článku 6.5 Zmluvy o PPM oprávňuje **Vykonávateľa** na vypovedanie **Zmluvy** v zmysle čl. 11 **VZP** Zmluvy o PPM.

**Spôsob preukázania**

Prijímateľ je povinný bezodkladne po uplynutí polovice obdobia realizácie projektu zaslať Vykonávateľovi hlásenie o stave implementácie projektu a dosahovaní míľnikov (milestones) a výstupov Projektu (Deliverables) (resp. bezodkladne po schválení/akceptovaní žiadosti o zmenu v zmysle čl. 10 VZP, v spojení s ktorou má dôjsť k úprave/zmene harmonogramu projektu, ak je táto zmena relevantná) na formulári určenom Vykonávateľom[[2]](#footnote-2).

Prijímateľ sa tiež zaväzuje prijať opatrenia v súlade s výsledkami/odporučeniami tohto priebežného (midterm) hodnotenia, informovať o nich Vykonávateľa a s ich zohľadnením zabezpečiť riadnu realizáciu projektu.

**Upozornenie:**

V prípade, ak v rámci **priebežného (midterm) hodnotenia** expert vybraný **Vykonávateľom** **neodporučí** pokračovať vo financovaní **projektu, Vykonávateľ**:

a) nie je povinný uhradiť **Žiadosť o platbu**,

b) je oprávnený pozastaviť poskytovanie **Prostriedkov mechanizmu**,

c) je oprávnený odstúpiť od **Zmluvy**, ak to vyplýva z odporúčania experta,

d) je oprávnený požadovať vrátenie **Prostriedkov mechanizmu** alebo ich časti uplatnením **Mechanizmu pre vrátenie prostriedkov mechanizmu** v zmysle odsekov 6.9. a 6.10. tohto článku **Zmluvy o poskytnutí prostriedkov mechanizmu**,

e) je oprávnený **Zmluvu** vypovedať podľa článku 11 **VZP**,

f) výdavky, ktoré v **Projekte** vzniknú/vznikli po termíne **priebežného (midterm) hodnotenia** alebo inom termíne v ňom určenom, je **Vykonávateľ** oprávnený posúdiť ako neoprávnené výdavky a požadovať vrátenie **Prostriedkov mechanizmu**, pričom **Prijímateľ** je povinný požadované **Prostriedky mechanizmu** vrátiť **Vykonávateľovi** podľa článku 14 **VZP**.

Po **ukončení vecnej realizácie projektu** sa **Prijímateľ** zaväzuje zniesť výkon **záverečného hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov projektu (Deliverables)** v súlade s **výzvou** a zároveň poskytnúť **Vykonávateľovi** všetku súčinnosť pri výkone tohto hodnotenia a v súvislosti s ním.

**Výstupy projektu (Deliverables)** musia byť dosiahnuté najneskôr k termínu **ukončenia vecnej realizácie projektu**, inak je **Vykonávateľ** oprávnený uplatniť **Mechanizmus pre vrátenie Prostriedkov mechanizmu uvedený** nižšie (ďalej ako „**Mechanizmus pre vrátenie PM**“).

**Vykonávateľ** je na základe **Mechanizmu pre vrátenie PM** oprávnený v zmysle výsledkov **priebežného (midterm) hodnotenia**  a/alebo **záverečného hodnotenia** zabezpečeného **Vykonávateľom** požadovať od **Prijímateľa** vrátenie **Prostriedkov mechanizmu** alebo ich časti vo výške zodpovedajúcej rozsahu a dôvodom nedosiahnutia **výstupov Projektu (Deliverables)** stanovených v Prílohe č. 3 **Zmluvy o PPM.**

Pri aplikácii **Mechanizmu pre vrátenie PM** **Vykonávateľ** zohľadňuje predovšetkým nasledovné faktory:

- dôležitosť jednotlivých nedosiahnutých **výstupov Projektu (Deliverables)** pre **Projekt**, resp. dopad ich nedosiahnutia na zrealizovanie **Projektu** ako celku a zrealizovanie/dosiahnutie/zabezpečenie **Predmetu Projektu**,

- priťažujúce (napr. nezohľadnenie a/alebo nezrealizovanie opatrení vyplývajúcich z výsledku/odporúčaní **priebežného (midterm) hodnotenia**) a poľahčujúce (napr. externé vplyvy nezakladajúce **Prijímateľovi** možnosť ovplyvniť ich vznik a priebeh) faktory týkajúce sa **Realizácie Projektu** vplývajúce na nedosiahnutie **výstupov Projektu (Deliverables),**

- skutočnosť, či k nedosiahnutiu **výstupov Projektu (Deliverables)** mohlo dôjsť v dôsledku objektívnych príčin.

**Prostriedky mechanizmu** alebo ich časť požadovaná **Vykonávateľom** na základe **Mechanizmu pre vrátenie PM** sa **Prijímateľ** zaväzuje vrátiť v súlade s článkom 14 **VZP**.

* **Osobitné ustanovenia v prípade výziev 09I04-03-V01 a 09I05-03-V01**

Povinnosť podľa Čl. 6, ods. 6.1 písm. i) Zmluvy o PPM: **neexistencia odporúčania nepokračovať vo financovaní Projektu vyplývajúceho z priebežného (midterm) hodnotenia,** **odborného stanoviska a/alebo Reportingu** podľa článku 6 odsekov 6.5 a 6.6 Zmluvy o poskytnutí prostriedkov mechanizmu t. j. potrebné, aby mal Vykonávateľ z výsledku priebežného (midterm) hodnotenia a/alebo odborného stanoviska a/alebo Reportinguza preukázané, že je možné vo financovaní Projektu pokračovať.

Povinnosť podľa Čl. 6, ods. 6.1 písm. j) Zmluvy o PPM: dodržanie všetkých povinností a splnenie všetkých podmienok vyplývajúcich z **Rozhodnutia EK o pomoci** a z **Dokumentácie notifikovaného projektu** uvedených v Prílohe č. 5 **Zmluvy o poskytnutí prostriedkov mechanizmu.**

V súlade s odsekom 6.5 Zmluvy o PPPM je Prijímateľ povinný a zároveň sa zaväzuje:

1. riadne ukončiť realizáciu **IPCEI projektu** v súlade s **Dokumentáciou notifikovaného projektu** bezohľadu na skutočnosť, či fáza prvého priemyselného nasadenia **IPCEI projektu** je predmetom Kladne posúdenej žiadosti o prostriedky mechanizmu,
2. splniť všetky povinnosti a dodržať všetky podmienky **IPCEI projektu** vyplývajúce z **Dokumentácie notifikovaného projektu**, z **IPCEI nariadenia**, ako aj z **Rozhodnutia EK o pomoci,**
3. v súlade s **Výzvou** najneskôr k **Ukončeniu vecnej realizácie Projektu** dosiahnuť **výstupy Projektu (Deliverables)** podľa Prílohy č. 3 **Zmluvy o poskytnutí prostriedkov mechanizmu** vychádzajúce z **Kladne posúdenej** **žiadosti o** **prostriedky mechanizmu** a vyvinúť maximálne úsilie na dosiahnutie **míľnikov (milestones) Projektu**,
4. zabezpečiť riadnu realizáciu **IPCEI projektu** v súlade so **Zmluvou** tak, aby **Výstupy a ciele IPCEI projektu** mohli byť dosiahnuté najneskôr do doby, do ktorej bude **Prijímateľ** povinný riadne ukončiť realizáciu fázy prvého priemyselného nasadenia,
5. počas **Realizácie Projektu** zniesť výkon **priebežného (midterm) hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu (Deliverables)** v súlade s **Výzvou** tak, aby **Výstupy a ciele IPCEI projektu** boli (mohli byť) dosiahnuté najneskôr do ukončenia realizácie fázy prvého priemyselného nasadenia IPCEI projektu. Predmetom priebežného (midterm) hodnotenia môže byť aj posúdenie plnenia povinností a podmienok vyplývajúcich z **Dokumentácie notifikovaného projektu**, z **Rozhodnutia EK o pomoci**, ako aj z Prílohy č. 5 **Zmluvy o poskytnutí prostriedkov mechanizmu**. Zároveň je **Prijímateľ** povinný poskytnúť **Vykonávateľovi** všetku potrebnú súčinnosť pri výkone tohto hodnotenia a v súvislosti s ním. **Prijímateľ** sa tiež zaväzuje prijať opatrenia v súlade s výsledkami/odporučeniami tohto **priebežného (midterm) hodnotenia**, informovať o nich **Vykonávateľa** a s ich zohľadnením zabezpečiť Riadnu **Realizáciu Projektu** a dosiahnutie **Cieľa Projektu**.

**Spôsob preukázania**

Plnenie povinností **Prijímateľa** podľa relevantných ustanovení článku 6 **Zmluvy o poskytnutí prostriedkov mechanizmu** vyhodnocuje **Vykonávateľ** na základe:

i) informácií vyplývajúcich z **Reportingu**,

ii) správ a informácií, ktoré je podľa článku 5 odsek 8 **VZP** **Prijímateľ** povinný **Vykonávateľovi** na požiadanie poskytnúť,

iii) priebežného (midterm) a/alebo záverečného hodnotenia **Realizácie Projektu** a/alebo

iv) odborného stanoviska **Vykonávateľom** vybraného experta.

Priebežné hodnotenie projektu vykoná expert vybraný Vykonávateľom, a to v polovici doby realizácie projektu[[3]](#footnote-3).

Prijímateľ je povinný bezodkladne po uplynutí polovice obdobia realizácie projektu zaslať Vykonávateľovi hlásenie o stave implementácie projektu vo vzťahu k dosahovaniu **Výstupov a cieľov IPCEI projektu** a **míľnikov (milestones)** a **výstupov Projektu (Deliverables**) (resp. bezodkladne po schválení/akceptovaní žiadosti o zmenu v zmysle čl. 10 VZP, v spojení s ktorou má dôjsť k úprave/zmene harmonogramu projektu, ak je táto zmena relevantná) na formulári určenom Vykonávateľom[[4]](#footnote-4).

**Upozornenie:**

V prípade, ak v rámci **priebežného (midterm) hodnotenia** expert vybraný **Vykonávateľom** **odporučí** nepokračovať vo financovaní **projektu** alebo takýto záver vyplynie z Reportingu, odborného stanoviska alebo z vyhodnotenia **Vykonávateľa** podľa článku 6 odseku 6.5 ods. 6.5 i) až iv) **Zmluvy o poskytnutí prostriedkov mechanizmu, Vykonávateľ**:

a) nie je povinný uhradiť **Žiadosť o platbu**,

b) je oprávnený pozastaviť poskytovanie **Prostriedkov mechanizmu**,

c) je oprávnený odstúpiť od **Zmluvy**, ak to vyplýva z odporúčania experta a/alebo záverov priebežného (midterm) hodnotenia,

d) je oprávnený požadovať vrátenie **Prostriedkov mechanizmu** alebo ich časti uplatnením **Mechanizmu pre vrátenie prostriedkov mechanizmu** v zmysle odsekov 6.9. a 6.10. tohto článku **Zmluvy o poskytnutí prostriedkov mechanizmu**,

e) je oprávnený **Zmluvu** vypovedať podľa článku 11 **VZP**,

f) výdavky, ktoré v **Projekte** vzniknú/vznikli po termíne **priebežného (midterm) hodnotenia** alebo po inom termíne určenom v hodnotení alebo stanovenom Vykonávateľom, je **Vykonávateľ** oprávnený posúdiť ako neoprávnené výdavky a požadovať vrátenie **Prostriedkov mechanizmu**, pričom **Prijímateľ** je povinný požadované **Prostriedky mechanizmu** vrátiť **Vykonávateľovi** podľa článku 14 **VZP**.

Po **ukončení vecnej realizácie projektu** sa **Prijímateľ** zaväzuje zniesť výkon **záverečného hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov projektu (Deliverables)** v súlade s **výzvou** za účelom posúdenia skutočnosti, či **Výstupy a ciele IPCEI projektu** môžu byť dosiahnuté najneskôr do doby, do ktorej je/bude **Prijímateľ** povinný riadne ukončiť fázu prvého priemyselného nasadenia **IPCEI projektu**. Predmetom záverečného hodnotenia môže byť aj posúdenie plnenia povinností a podmienok vyplývajúcich z **Dokumentácie notifikovaného projektu**, z **Rozhodnutia EK o pomoci**, ako aj z Prílohy č. 5 **Zmluvy o poskytnutí prostriedkov mechanizmu**. Zároveň je **Prijímateľ** povinný poskytnúť **Vykonávateľovi** všetku súčinnosť pri výkone tohto hodnotenia a v  súvislosti s ním..

**Výstupy projektu (Deliverables)** musia byť dosiahnuté najneskôr k termínu **ukončenia vecnej realizácie projektu**, tak, aby **Výstupy a ciele IPCEI projektu** mohli byť dosiahnuté najneskôr do doby, do ktorej je/bude **Prijímateľ** povinný riadne ukončiť fázu prvého priemyselného nasadenia **IPCEI projektu,** inak je **Vykonávateľ** oprávnený uplatniť **Mechanizmus pre vrátenie Prostriedkov mechanizmu uvedený** nižšie v odseku 6.10 tohto článku **Zmluvy o PPM** (ďalej ako „**Mechanizmus pre vrátenie PM**“).

**Vykonávateľ** je na základe **Mechanizmu pre vrátenie PM** oprávnený v zmysle výsledkov **priebežného (midterm) hodnotenia**  a/alebo **záverečného hodnotenia** zabezpečeného **Vykonávateľom** a/alebo Reportingu a/alebo odborného stanoviska podľa článku 6 odseku 6.5 **Zmluvy o poskytnutí prostriedkov mechanizmu** požadovať od **Prijímateľa** vrátenie **Prostriedkov mechanizmu** alebo ich časti vo výške zodpovedajúcej rozsahu a dôvodom nedosiahnutia **výstupov Projektu (Deliverables)** stanovených v Prílohe č. 3 **Zmluvy o PPM.** Výška požadovaného vrátenia **prostriedkov mechanizmu** alebo jeho časti zodpovedá rozsahu a dôvodu nedosiahnutia výstupov projektu (**Deliverables)** uvedených v Prílohe č. 3 **Zmluvy o poskytnutí prostriedkov mechanizmu**, dôvodu **Realizácie Projektu** spôsobom ohrozujúcim dosiahnutie **Výstupov a cieľov IPCEI projektu**, resp. majúcim za následok ich nedosiahnutie, ako aj rozsah ohrozenia ich dosiahnutia, resp. ich nedosiahnutia.

Pri aplikácii **Mechanizmu pre vrátenie PM** **Vykonávateľ** zohľadňuje predovšetkým nasledovné faktory:

- množstvo a dôležitosť jednotlivých nedosiahnutých **výstupov Projektu (Deliverables)** pre **Projekt**, resp. dopad ich nedosiahnutia na **Realizáciu** **Projektu** ako celku, zrealizovanie/dosiahnutie/zabezpečenie **Predmetu Projektu** adosiahnutie **Výstupov a cieľov IPCEI projektu,**

- množstvo a dôležitosť **Výstupov a cieľov IPCEI projektu**, ktorých dosiahnutie v zmysle **Zmluvy** môže byť v priebehu realizácie **IPCEI projektu** ohrozené, resp. ktoré nebudú v priebehu realizácie **IPCEI projektu** dosiahnuté vôbec a dopad ich nedosiahnutia na zrealizovanie **IPCEI projektu**,

- priťažujúce (napr. nezohľadnenie a/alebo nezrealizovanie opatrení vyplývajúcich z výsledku/odporúčaní/hodnotenia v zmysle odsekov 6.5 a 6.6 tohto článku **Zmluvy o poskytnutí prostriedkov mechanizmu**) a poľahčujúce (napr. externé vplyvy nezakladajúce **Prijímateľovi** možnosť ovplyvniť ich vznik a priebeh) faktory týkajúce sa **Realizácie Projektu** vplývajúce na nedosiahnutie **výstupov Projektu (Deliverables),** prípadne na ohrozenie dosiahnutia **Výstupov a cieľov IPCEI projektu**, prípadne majúce za následok ich nedosiahnutie,

- skutočnosť, či k nedosiahnutiu **výstupov Projektu (Deliverables),** prípadne k **Realizácii Projektu** spôsobom ohrozujúcim dosiahnutie **Výstupov a cieľov IPCEI projektu,** prípadne majúcim za následok ich nedosiahnutie mohlo dôjsť v dôsledku objektívnych príčin.

**Prostriedky mechanizmu** alebo ich časť požadovaná **Vykonávateľom** na základe **Mechanizmu pre vrátenie Prostriedkov mechanizmu** sa **Prijímateľ** zaväzuje vrátiť v súlade s článkom 14 **VZP**.

**Komponent 1 – Osobitné zmluvné záväzky vyplývajúce z čl. 6 Zmluvy o PPM, z ktorých vyplýva pre Prijímateľa povinnosti disponovať k stanovenému momentu príslušnými dokumentami a predložiť ich Vykonávateľovi**

* **Výzva č. 01I0126V01:**

|  |  |
| --- | --- |
| **Moment, ku ktorému je Prijímateľ povinný plniť zmluvný záväzok** | **Povinnosť vyplývajúca zo zmluvného záväzku** |
| najneskôr  **do 6 mesiacov**  od nadobudnutia účinnosti Zmluvy o PPM | **predložiť** Vykonávateľovi **harmonogram plnenia** podmienok uvedených v ustanoveniach odseku 6.5.písmeno a) až e) čl. 6 Zmluvy o PPM |
| **predložiť** Vykonávateľovi **osvedčenie o výstavbe energetického zariadenia** a súlade projektu s energetickou politikou SR, ak sa vyžaduje v zmysle všeobecne záväzných právnych predpisov |
| **preukázať** Vykonávateľovi **predloženie zámeru navrhovanej činnosti** realizácie projektu príslušnému orgánu **na posúdenie vplyvov** podľa zákona o posudzovaní vplyvov[[5]](#footnote-5), ak sa posúdenie navrhovanej činnosti realizácie projektu podľa zákona o posudzovaní vplyvov vyžaduje,  **alebo**  **predložiť** Vykonávateľovi **doklad preukazujúci, že realizácia projektu nepodlieha posudzovaniu vplyvov** podľa zákona o posudzovaní vplyvov, ak sa posúdenie navrhovanej činnosti Realizácie Projektu podľa zákona o posudzovaní vplyvov nevyžaduje |
| najneskôr  **do 12 mesiacov**  od nadobudnutia účinnosti Zmluvy o PPM | **predložiť** Vykonávateľovi **platnú a účinnú zmluvu o pripojení do distribučnej/prenosovej sústavy** pre zariadenie na výrobu elektriny z obnoviteľných zdrojov energie v súlade s príslušnými všeobecne záväznými právnymi predpismi |
| najneskôr  **do 19 mesiacov**  od nadobudnutia účinnosti Zmluvy o PPM | **predložiť** Vykonávateľovi **výstup príslušného orgánu z posudzovania vplyvov** navrhovanej činnosti realizácie projektu podľa zákona o posudzovaní vplyvov, ak sa posúdenie navrhovanej činnosti realizácie projektu vyžaduje podľa zákona o posudzovaní vplyvov, pričom z výstupu príslušného orgánu musí vyplývať, že projekt je z hľadiska navrhovanej činnosti v súlade s požiadavkami v oblasti posudzovania vplyvov podľa zákona o posudzovaní vplyvov |
| Najneskôr  **do 22 mesiacov**  od nadobudnutia účinnosti Zmluvy o PPM | **predložiť** Vykonávateľovi **právoplatné povolenie na realizáciu projektu** vydané príslušným povoľovacím orgánom, ak sa vyžaduje podľa všeobecne záväzných právnych predpisov |
| najneskôr  **spolu s predložením príslušnej** **ŽoP** | **predložiť** Vykonávateľovi **certifikát** – doklad preukazujúci splnenie podmienky životnosti fotovoltických panelov, meničov napätia a veterných turbín stanovenej vo Výzve (ak sa v danej ŽoP bude nárokovať výdavok na predmetné zariadenie) |
| spolu **s prvou ŽoP** | **predložiť** Vykonávateľovi všetky **dokumenty preukazujúce splnenie povinnosti vysporiadať majetkovo-právne** vzťahy k nehnuteľnému majetku, v rámci ktorého sa bude realizovať projekt a/alebo k hnuteľnému dlhodobému majetku, ktorý bude zhodnotený z prostriedkov mechanizmu (v súlade s podmienkami uvedenými v [kapitole 3.10 tejto Príručky](#_Preukazovanie_majetkovo-právnych_vz)), pričom z dokumentov musí vyplývať splnenie danej povinnosti najneskôr od momentu začatia realizácie projektu, ak so súhlasom Vykonávateľa nedošlo k dočasnému prerušeniu plnenia danej zmluvnej povinnosti  **Upozornenie:**  V súlade s čl. 6, ods. 6.5, písm. e) Zmluvy o PPM platí, že prijímateľ je povinný predložiť vykonávateľovi právoplatné povolenie na realizáciu projektu najneskôr do 22 mesiacov od nadobudnutia účinnosti Zmluvy o PPM. Zároveň ale platí, že žiadateľ preukazuje vysporiadanie majetkovo-právnych vzťahov ku dňu začatia realizácie projektu. Platí teda, že **ak žiadateľ plánuje začať realizáciu projektu skôr, ako bude mať vydané právoplatné povolenie na realizáciu projektu, musí byť ku dňu začatia realizácie projektu schopný vykonávateľovi preukázať splnenie majetkovo-právnych vzťahov k vyššie uvedenému nehnuteľnému majetku iným alternatívnym spôsobom**, teda predložením dokumentov, z ktorých bude vyplývať jeho vlastnícke alebo iné právo v súlade s ustanoveniami všeobecne záväzných právnych predpisov[[6]](#footnote-6), pričom na predloženú dokumentáciu sa v tomto prípade vzťahujú požiadavky stanovené týmto dokumentom[[7]](#footnote-7). |
| spolu **so záverečnou monitorovacou správou** projektu | Ak je predmetom projektu zariadenie na výrobu elektriny z bioenergie:  **predložiť** Vykonávateľovi príslušné **potvrdenie o udržateľnosti** podľa zákona o podpore obnoviteľných zdrojov energie[[8]](#footnote-8),  **alebo**  **predložiť** Vykonávateľovi **čestné vyhlásenie** **o plánovanej palivovej základni[[9]](#footnote-9)**, ktorej použitie zabezpečí dosiahnutie stanovenej minimálnej úrovne 80 % úspor emisií skleníkových plynov, **a platnú zmluvu o dodávkach paliva** spĺňajúceho kritériá udržateľnosti v súlade so zákonom o podpore obnoviteľných zdrojov energie na prevádzku predmetu projektu pokrývajúcu obdobie minimálne prvých dvanásť mesiacov Doby udržateľnosti Projektu, **resp. platnú zmluvu o budúcej zmluve o dodávkach paliva** spĺňajúceho kritériá udržateľnosti v súlade so zákonom o podpore obnoviteľných zdrojov energie na prevádzku predmetu projektu pokrývajúcu obdobie minimálne prvých dvanásť mesiacov Doby udržateľnosti Projektu |

* **Výzva č. 01I02-26-V04:**

|  |  |
| --- | --- |
| **Moment, ku ktorému je Prijímateľ povinný plniť zmluvný záväzok** | **Povinnosť vyplývajúca zo zmluvného záväzku** |
| najneskôr  **do 6 mesiacov**  od nadobudnutia účinnosti Zmluvy o PPM | **predložiť** Vykonávateľovi **harmonogram plnenia** podmienok uvedených v ustanoveniach Čl. 6 odseku 6.5. Zmluvy o PPM |
| **predložiť** Vykonávateľovi **osvedčenie o výstavbe energetického zariadenia** a súlade projektu s energetickou politikou SR, ak sa vyžaduje v zmysle všeobecne záväzných právnych predpisov |
| **preukázať** Vykonávateľovi **predloženie zámeru navrhovanej činnosti** realizácie projektu príslušnému orgánu **na posúdenie vplyvov** podľa zákona o posudzovaní vplyvov[[10]](#footnote-10), ak sa posúdenie navrhovanej činnosti realizácie projektu podľa zákona o posudzovaní vplyvov vyžaduje,  **alebo**  **predložiť** Vykonávateľovi **doklad preukazujúci, že realizácia projektu nepodlieha posudzovaniu vplyvov** podľa zákona o posudzovaní vplyvov, ak sa posúdenie navrhovanej činnosti Realizácie Projektu podľa zákona o posudzovaní vplyvov nevyžaduje |
| najneskôr  **do 19 mesiacov**  od nadobudnutia účinnosti Zmluvy o PPM | **predložiť** Vykonávateľovi **výstup príslušného orgánu z posudzovania vplyvov** navrhovanej činnosti realizácie projektu podľa zákona o posudzovaní vplyvov, ak sa posúdenie navrhovanej činnosti realizácie projektu vyžaduje podľa zákona o posudzovaní vplyvov, pričom z výstupu príslušného orgánu musí vyplývať, že projekt je z hľadiska navrhovanej činnosti v súlade s požiadavkami v oblasti posudzovania vplyvov podľa zákona o posudzovaní vplyvov |
| Najneskôr  **do 24 mesiacov**  od nadobudnutia účinnosti Zmluvy o PPM | **predložiť** Vykonávateľovi **právoplatné povolenie na realizáciu projektu** vydané príslušným povoľovacím orgánom, ak sa vyžaduje podľa všeobecne záväzných právnych predpisov |
| spolu **s prvou ŽoP** | k nehnuteľnému majetku, v rámci ktorého sa bude realizovať projekt a/alebo k hnuteľnému dlhodobému majetku, ktorý bude zhodnotený z prostriedkov mechanizmu a pri ktorom zároveň platí, že nebol ku dňu predloženia žiadosti súčasťou existujúcej bioplynovej stanice, ale realizáciou projektu sa stane súčasťou modernizovanej bioplynovej stanice  **predložiť** Vykonávateľovi všetky **dokumenty preukazujúce splnenie povinnosti vysporiadať majetkovo-právne** vzťahy[[11]](#footnote-11) (v súlade s podmienkami uvedenými v [kapitole 3.10 tejto Príručky](#_Preukazovanie_majetkovo-právnych_vz)), pričom z dokumentov musí vyplývať splnenie danej povinnosti najneskôr od momentu začatia realizácie projektu, ak so súhlasom Vykonávateľa nedošlo k dočasnému prerušeniu plnenia danej zmluvnej povinnosti  **Upozornenie:**  V súlade s čl. 6, ods. 6.5, písm. d) Zmluvy o PPM platí, že prijímateľ je povinný predložiť vykonávateľovi právoplatné povolenie na realizáciu projektu najneskôr do 24 mesiacov od nadobudnutia účinnosti Zmluvy o PPM. Zároveň ale platí, že žiadateľ preukazuje vysporiadanie majetkovo-právnych vzťahov ku dňu začatia realizácie projektu. Platí teda, že **ak žiadateľ plánuje začať realizáciu projektu skôr, ako bude mať vydané právoplatné povolenie na realizáciu projektu, musí byť ku dňu začatia realizácie projektu schopný vykonávateľovi preukázať splnenie majetkovo-právnych vzťahov k vyššie uvedenému nehnuteľnému majetku iným alternatívnym spôsobom**, teda predložením dokumentov, z ktorých bude vyplývať jeho vlastnícke alebo iné právo v súlade s ustanoveniami všeobecne záväzných právnych predpisov[[12]](#footnote-12), pričom na predloženú dokumentáciu sa v tomto prípade vzťahujú požiadavky stanovené týmto dokumentom[[13]](#footnote-13). |
| spolu **so záverečnou monitorovacou správou** projektu | **predložiť** Vykonávateľovi príslušné **potvrdenie o udržateľnosti** podľa zákona o podpore obnoviteľných zdrojov energie[[14]](#footnote-14)  **alebo**  **predložiť** Vykonávateľovi **čestné vyhlásenie** **o plánovanej palivovej základni[[15]](#footnote-15)**, ktorej použitie zabezpečí dosiahnutie stanovenej príslušnej minimálnej úrovne úspor emisií skleníkových plynov, **a platnú zmluvu o dodávkach paliva** spĺňajúceho kritériá udržateľnosti v súlade so zákonom o podpore obnoviteľných zdrojov energie na prevádzku predmetu projektu pokrývajúcu obdobie minimálne prvých dvanásť mesiacov Doby udržateľnosti Projektu, **resp. platnú zmluvu o budúcej zmluve o dodávkach paliva** spĺňajúceho kritériá udržateľnosti v súlade so zákonom o podpore obnoviteľných zdrojov energie na prevádzku predmetu projektu pokrývajúcu obdobie minimálne prvých dvanásť mesiacov Doby udržateľnosti Projektu |
| **predložiť** Vykonávateľovi **plán monitorovania a pohotovostný plán** podľa podmienok stanovených vo výzve |

* **Výzva č. 01I02-26-V03:**

|  |  |
| --- | --- |
| **Moment, ku ktorému je Prijímateľ povinný plniť zmluvný záväzok** | **Povinnosť vyplývajúca zo zmluvného záväzku** |
| najneskôr  **do 6 mesiacov**  od nadobudnutia účinnosti Zmluvy o PPM | **preukázať** Vykonávateľovi **predloženie zámeru navrhovanej činnosti** realizácie projektu príslušnému orgánu **na posúdenie vplyvov** podľa zákona o posudzovaní vplyvov, ak sa posúdenie navrhovanej činnosti realizácie projektu podľa zákona o posudzovaní vplyvov vyžaduje,  **alebo**  **predložiť** Vykonávateľovi **doklad preukazujúci, že realizácia projektu nepodlieha posudzovaniu vplyvov** podľa zákona o posudzovaní vplyvov, ak sa posúdenie navrhovanej činnosti Realizácie Projektu podľa zákona o posudzovaní vplyvov nevyžaduje |
| **predložiť** Vykonávateľovi (ak relevantné)   * **manažment sedimentov**: zoznam navrhovaných, resp. uplatňovaných opatrení v závislosti od rozsahu a intenzity procesov zanášania a erózie dna (usmernená sedimentácia, preplachovanie - úprava manipulačného poriadku, relokácia sedimentov – ťažba, odstraňovacie jemných sedimentov, dozásobenie sedimentami /hrubozrnné sedimenty – splaveninami/ oblastí s eróziu pod vodným dielom, atď.), * **ekologické prietoky**: plán zavedenia, resp. zavedený plán požadovaných minimálnych prevádzaných prietokov podľa typu vodnej elektrárne, * **projekt rybovodu**: návrh vhodného, resp. identifikácia existujúceho /typu rybovodu pre danú vodnú elektráreň v súlade s vyhláškou č. 383/2018 Z. z. |
| najneskôr  **do 19 mesiacov**  od nadobudnutia účinnosti Zmluvy o PPM | **predložiť** Vykonávateľovi **výstup príslušného orgánu z posudzovania vplyvov** navrhovanej činnosti realizácie projektu podľa zákona o posudzovaní vplyvov, ak sa posúdenie navrhovanej činnosti realizácie projektu vyžaduje podľa zákona o posudzovaní vplyvov, pričom z výstupu príslušného orgánu musí vyplývať, že projekt je z hľadiska navrhovanej činnosti v súlade s požiadavkami v oblasti posudzovania vplyvov podľa zákona o posudzovaní vplyvov |

* **Výzva č. 01I02-26-V05**

|  |  |
| --- | --- |
| **Moment, ku ktorému je Prijímateľ povinný plniť zmluvný záväzok** | **Povinnosť vyplývajúca zo zmluvného záväzku** |
| najneskôr  **do 3 mesiacov**  od nadobudnutia účinnosti Zmluvy o PPM | **predložiť** Vykonávateľovi **harmonogram plnenia** podmienok uvedených v ustanoveniach Čl. 6 odseku 6.5. Zmluvy o PPM |
| **mať vydané** **osvedčenie o výstavbe energetického zariadenia**, ak sa vyžaduje v zmysle všeobecne záväzných právnych predpisov |
| najneskôr  **do 6 mesiacov** od nadobudnutia účinnosti Zmluvy o PPM | **preukázať** Vykonávateľovi **predloženie zámeru navrhovanej činnosti** realizácie projektu príslušnému orgánu **na posúdenie vplyvov** podľa zákona o posudzovaní vplyvov[[16]](#footnote-16) a/alebo zákona o integrovanej prevencii[[17]](#footnote-17), ak sa posúdenie navrhovanej činnosti realizácie projektu podľa zákona o posudzovaní vplyvov vyžaduje,  **alebo**  **predložiť** Vykonávateľovi **doklad preukazujúci, že realizácia projektu nepodlieha posudzovaniu vplyvov** podľa zákona o posudzovaní vplyvov, ak sa posúdenie navrhovanej činnosti Realizácie Projektu podľa zákona o posudzovaní vplyvov nevyžaduje |
| najneskôr  **do 19 mesiacov**  od nadobudnutia účinnosti Zmluvy o PPM | **predložiť** Vykonávateľovi **výstup príslušného orgánu z posudzovania vplyvov** navrhovanej činnosti realizácie projektu podľa zákona o posudzovaní vplyvov a/alebo zákona o integrovanej prevencii, ak sa posúdenie navrhovanej činnosti realizácie projektu vyžaduje podľa zákona o posudzovaní vplyvov a/alebo zákona o integrovanej prevencii, pričom z výstupu príslušného orgánu musí vyplývať, že projekt je z hľadiska navrhovanej činnosti v súlade s požiadavkami v oblasti posudzovania vplyvov podľa zákona o posudzovaní vplyvov a/alebo zákona o integrovanej prevencii |
| najneskôr  **do 24 mesiacov**  od nadobudnutia účinnosti Zmluvy o PPM | **predložiť** Vykonávateľovi **právoplatné povolenie na realizáciu projektu** vydané príslušným povoľovacím orgánom, ak sa vyžaduje podľa všeobecne záväzných právnych predpisov |
| spolu **s prvou ŽoP** | k nehnuteľnému majetku, v rámci ktorého sa bude realizovať projekt a/alebo k hnuteľnému dlhodobému majetku, ktorý bude zhodnotený z prostriedkov mechanizmu a pri ktorom zároveň platí, že nebol ku dňu predloženia žiadosti súčasťou existujúcej bioplynovej stanice, ale realizáciou projektu sa stane súčasťou modernizovanej bioplynovej stanice  **predložiť** Vykonávateľovi všetky **dokumenty preukazujúce splnenie povinnosti vysporiadať majetkovo-právne** vzťahy[[18]](#footnote-18) (v súlade s podmienkami uvedenými v [kapitole 3.10 tejto Príručky](#_Preukazovanie_majetkovo-právnych_vz)), pričom z dokumentov musí vyplývať splnenie danej povinnosti najneskôr od momentu začatia realizácie projektu, ak so súhlasom Vykonávateľa nedošlo k dočasnému prerušeniu plnenia danej zmluvnej povinnosti  **Upozornenie:**  V súlade s čl. 6, ods. 6.5, písm. d) Zmluvy o PPM platí, že prijímateľ je povinný predložiť vykonávateľovi právoplatné povolenie na realizáciu projektu najneskôr do 24 mesiacov od nadobudnutia účinnosti Zmluvy o PPM. Zároveň ale platí, že žiadateľ preukazuje vysporiadanie majetkovo-právnych vzťahov ku dňu začatia realizácie projektu. Platí teda, že **ak žiadateľ plánuje začať realizáciu projektu skôr, ako bude mať vydané právoplatné povolenie na realizáciu projektu, musí byť ku dňu začatia realizácie projektu schopný vykonávateľovi preukázať splnenie majetkovo-právnych vzťahov k vyššie uvedenému nehnuteľnému majetku iným alternatívnym spôsobom**, teda predložením dokumentov, z ktorých bude vyplývať jeho vlastnícke alebo iné právo v súlade s ustanoveniami všeobecne záväzných právnych predpisov[[19]](#footnote-19), pričom na predloženú dokumentáciu sa v tomto prípade vzťahujú požiadavky stanovené týmto dokumentom[[20]](#footnote-20). |
| spolu **so záverečnou monitorovacou správou** projektu | **predložiť** Vykonávateľovi príslušné **potvrdenie o udržateľnosti** podľa zákona o podpore obnoviteľných zdrojov energie[[21]](#footnote-21)  **alebo**  **predložiť** Vykonávateľovi **čestné vyhlásenie** **o plánovanej palivovej základni[[22]](#footnote-22)**, ktorej použitie zabezpečí dosiahnutie stanovenej príslušnej minimálnej úrovne úspor emisií skleníkových plynov, **a platnú zmluvu o dodávkach paliva** spĺňajúceho kritériá udržateľnosti v súlade so zákonom o podpore obnoviteľných zdrojov energie na prevádzku predmetu projektu pokrývajúcu obdobie minimálne prvých dvanásť mesiacov Doby udržateľnosti Projektu, **resp. platnú zmluvu o budúcej zmluve o dodávkach paliva** spĺňajúceho kritériá udržateľnosti v súlade so zákonom o podpore obnoviteľných zdrojov energie na prevádzku predmetu projektu pokrývajúcu obdobie minimálne prvých dvanásť mesiacov Doby udržateľnosti Projektu |
| **predložiť** Vykonávateľovi **plán monitorovania a pohotovostný plán** podľa podmienok stanovených vo výzve |

1. Polovicou doby realizácie projektu sa rozumie 50 percent obdobia realizácie projektu v zmysle harmonogramu projektu vyplývajúceho z Prílohy č. 2 Opis projektu Projektu (vrátane akceptovaných zmien podľa článku 10 VZP Zmluvy o PPM). [↑](#footnote-ref-1)
2. V prípade, ak z dôvodu prekážok, ktoré nevznikli na strane prijímateľa nie je možné dodržať stanovenú lehotu na predloženie hlásenia o stave implementácie projektu a dosahovaní míľnikov (milestones) a výstupov (deliverables) projektu, predloží prijímateľ predmetné hlásenie v termíne najneskôr do 10 pracovných dní od dátumu doručenia jeho záväzného formuláru zo strany vykonávateľa. [↑](#footnote-ref-2)
3. Polovicou doby realizácie projektu sa rozumie 50 percent obdobia realizácie projektu v zmysle harmonogramu projektu vyplývajúceho z Prílohy č. 2 Opis projektu Projektu (vrátane akceptovaných zmien podľa článku 10 VZP Zmluvy o PPM). [↑](#footnote-ref-3)
4. V prípade, ak z dôvodu prekážok, ktoré nevznikli na strane prijímateľa nie je možné dodržať stanovenú lehotu na predloženie hlásenia o stave implementácie projektu a dosahovaní míľnikov (milestones) a výstupov (deliverables) projektu, predloží prijímateľ predmetné hlásenie v termíne najneskôr do 10 pracovných dní od dátumu doručenia jeho záväzného formuláru zo strany vykonávateľa. [↑](#footnote-ref-4)
5. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“). [↑](#footnote-ref-5)
6. Napr. § 139 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. [↑](#footnote-ref-6)
7. T. j. napr. v prípade predloženia nájomnej zmluvy musí byť táto v súlade s podmienkami kladenými na nájomný vzťah týmto dokumentom. [↑](#footnote-ref-7)
8. Zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (ďalej len „zákon o podpore obnoviteľných zdrojov energie“). [↑](#footnote-ref-8)
9. **Formulár čestného vyhlásenia o plánovanej palivovej základni tvorí prílohu č. 10 tejto Príručky**. [↑](#footnote-ref-9)
10. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“). [↑](#footnote-ref-10)
11. Netýka sa majetku, ku ktorému musí mať žiadateľ v súlade s podmienkami výzvy vlastnícky vzťah už ku dňu predloženia žiadosti. K tomuto majetku preukazuje žiadateľ vysporiadanie majetkovo-právnych vzťahov už pri predložení žiadosti. [↑](#footnote-ref-11)
12. Napr. § 139 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. [↑](#footnote-ref-12)
13. T. j. napr. v prípade predloženia nájomnej zmluvy musí byť táto v súlade s podmienkami kladenými na nájomný vzťah týmto dokumentom. [↑](#footnote-ref-13)
14. Zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (ďalej len „zákon o podpore obnoviteľných zdrojov energie“). [↑](#footnote-ref-14)
15. **Formulár čestného vyhlásenia o plánovanej palivovej základni tvorí prílohu č. 10 tejto Príručky**. [↑](#footnote-ref-15)
16. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“). [↑](#footnote-ref-16)
17. Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. [↑](#footnote-ref-17)
18. Netýka sa majetku, ku ktorému musí mať žiadateľ v súlade s podmienkami výzvy vlastnícky vzťah už ku dňu predloženia žiadosti. K tomuto majetku preukazuje žiadateľ vysporiadanie majetkovo-právnych vzťahov už pri predložení žiadosti. [↑](#footnote-ref-18)
19. Napr. § 139 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. [↑](#footnote-ref-19)
20. T. j. napr. v prípade predloženia nájomnej zmluvy musí byť táto v súlade s podmienkami kladenými na nájomný vzťah týmto dokumentom. [↑](#footnote-ref-20)
21. Zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (ďalej len „zákon o podpore obnoviteľných zdrojov energie“). [↑](#footnote-ref-21)
22. **Formulár čestného vyhlásenia o plánovanej palivovej základni tvorí prílohu č. 10 tejto Príručky**. [↑](#footnote-ref-22)